EkBass/fiwiki-20250220-pages-articles huggingface dataset:
Tammela (täsmennyssivu)

Tammela voi tarkoittaa seuraavia: ==Paikkoja ja paikkojen mukaan nimettyjä== * Tammela, kunta Kanta-Hämeessä Suomessa. Tähän liittyvät: ** Tammelan kirkko, Tammelan seurakunnan kirkko Tammelan kunnassa Kanta-Hämeessä ** Tammelan ylänkö, Tammelan kunnasta nimensä saanut ylänköalue Hämeenlinnan, Karkkilan ja Forssan välisellä alueella Etelä-Suomessa ** Tammelan kihlakunta, muun muassa nykyisen Tammelan kunnan käsittänyt entinen Suomen kihlakunta Hämeessä * Tammela, Tampereen kaupunginosa ** Tammelantori, Tori Tammelan kaupunginosassa Tampereella ** Tammelan koulu, peruskoulu Tammelan kaupunginosassa Tampereella ** Tammelan stadion, jalkapallostadion Tammelan kaupunginosassa Tampereella * Tammela A, Tampereen tilastoalue * Tammela B, Tampereen tilastoalue * Tammela, Tampereen suunnittelualue ==Sukunimi== * Antti Tammela, suomalainen laulaja, lauluntekijä ja kitaristi * Jeremi Tammela (s. 2003), suomalainen jääkiekkoilija * Jonne Tammela (s. 1997), suomalainen jääkiekkoilija * Juha Tammela (s. 1980), suomalainen salibandyn pelaaja * Juho Tammela (1866–1920), tamperelainen punakaartilaisjohtaja * Sara Tammela (s. 1993), suomalainen näyttelijä ==Muita== * Me Tammelat, suomalainen television draamasarja
Uhanalainen muukalainen

__NOTOC__ Uhanalainen muukalainen on rap-artisti Tommishockin 14. maaliskuuta 2012 julkaistu albumi. Sen julkaisi Monsp Records. Albumin ensimmäisenä näytekappaleena julkaistiin kappale "Koukuissaan" ja kappaleesta "Kestää" julkaistiin musiikkivideo helmikuun lopulla 2012. == Kappaleet == # # # # # # # # # (mukana Pyhimys) # # == Biitit == * DJ Kopia: 1, 3, 5, 7, 9 * Kalifornia-Keke: 8, 10 * Mauri Suomivuori (aka Maucca): 6, 11 * Wolfhaus: 2, 4 == Arvostelut == * Keskisuomalainen: positiivinenKeskisuomalainen * Soundi: Soundi * Tuoreet Platat: Tuoreet Platat == Lähteet == Luokka:Tommishockin albumit Luokka:Vuoden 2012 albumit
Tuomela

Tuomela voi viitata seuraaviin: ==Sukunimi== * Elias Tuomela (s. 1996), suomalainen jalkapalloilija * Emilia Tuomela (s. 2002), suomalainen jalkapallomaalivahti * Heikki Tuomela (1922–1991), suomalainen taidemaalari * Irja Tuomela (s. 1943), suomalainen keihäänheittäjä * Johanna Tuomela (1973–2020), suomalainen solubiologi ja syöpätutkija * Jukka Tuomela, suomalainen matematiikan professori * Marko Tuomela (s. 1972), suomalainen jalkapalloilija ja jalkapallovalmentaja * Mauri Tuomela (1870–1945), suomalainen maanviljelijä, kunnallisneuvos ja kansanedustaja (Suomalainen puolue) * Oiva Tuomela (1919–1968), suomalainen sotilas ja Mannerheim-ristin ritari * Raimo Tuomela (1940–2020), suomalainen filosofi ja professori * Tanja Eteläaho (o.s. Tuomela, s. 1979), suomalainen lentopalloilija * Tapio Tuomela (s. 1958), suomalainen säveltäjä, pianisti ja kapellimestari * Tiina Tuomela (s. 1960), suomalainen lääkäri ja kristillisdemokraattinen poliitikko * Uuno Tuomela (e. Häggman) (1882–1936), suomalainen yleisurheilija * Viljo Tuomela (oik. Matti Hyttinen, 1895–1977), suomalainen runoilija. ==Muita== * Tuomelan koulu, koulu Vantaan Hämeenkylässä * Tuomelan tammimetsä, metsäalue Vantaalla Luokka:Sukunimet
Käännekohdassa

Käännekohdassa (engl. Intersection) on vuonna 1994 ensi-iltansa saanut draamaelokuva, joka on uusintaversio vuoden 1970 ranskalaisesta elokuvasta Sellaista on elämä. Elokuvan pääosia esittävät Richard Gere, Sharon Stone, Lolita Davidovich, Martin Landau ja Jennifer Morrison. Elokuvan on ohjannut Mark Rydell. Elokuva oli taloudellinen floppi ja voitti Razzie-palkinnon huonoimmasta naispääosasta. Video-oppaassa vuodelta 1994 Olavi Similä kuvasi elokuvaa kauttaaltaan veteläksi, hyvin kuvatuksi keskinkertaisuudeksi. Hän antoi elokuvalle kaksi tähteä viidestä, mikä vastaa sanallista arviota ”keskinkertainen”. == Lähteet == == Aiheesta muualla == * * * Luokka:Yhdysvaltalaiset draamaelokuvat Luokka:Yhdysvaltalaiset uudelleenfilmatisoinnit Luokka:Mark Rydellin ohjaamat elokuvat Luokka:Vuoden 1994 yhdysvaltalaiset elokuvat
Razormaze

Razormaze on yhdysvaltalainen thrash metal/speed metal/heavy metal-yhtye, joka perustettiin vuonna 2007. Yhtye on julkaissut yhden studioalbumin ja kolme EP- levyä. == Diskografia == === Studioalbumit === * * === EP:t === * === Demot === * * == Jäsenet == * Alex Citrone - laulu ja kitara * Nick Lazzaro - rummut * Sam Nevin - bassokitara ja laulu * Jack Ruf - kitara == Lähteet == * * Razormaze Rateyourmusic.com-sivustolla * Razormaze Discogsissa == Aiheesta muualla == * Razormazen MySpace-sivut Luokka:Yhdysvaltalaiset thrash metal -yhtyeet Luokka:Speed metal -yhtyeet
William Warelwast

William de Warelwast (k. 1137) oli Exeterin piispa. Hän oli osallisena kuningas Vilhelm Punaisen ja arkkipiispa Anselmin välisessä riidassa, joka oli investituurariidan alkua. Hän kävi useita kertoja Roomassa kuninkaan lähettiläänä. Historioitsija Eadmer, yksi Anselmin kannattajista, väitti hänen lahjoneen paavin. Investituurariidan päätyttyä Warelwastin nimitettiin piispaksi Exeteriin, jossa hän aloitti uuden katedraalin rakennustyöt. Kuoltuaan vuonna 1137 hänen seuraajakseen valittiin hänen veljenpoikansa Robert Warelwast. == Nuoruus == Warelwast syntyi luultavasti Veravalin seudulla Normandiassa ja ensimmäiset viralliset asiakirjat hänestä on päivätty joko vuodelle 1087 tai 1088Fizzard, s. 28. == Vilhelm Punaisen hovissa == Uransa alkuvaiheessa Warelwast toimi kuninkaan sihteerinä ja vuonna 1095 kuningas Vilhelm lähetti hänet toisen sihteerinsä Gerardin kanssa neuvottelemaan paavin kanssa arkkipiispa Anselmin erottamisesta. Ainakin yhdessä tapauksessa hän toimi myös kuninkaallisena tuomarina.Barlow, s. 96, 342, 395. Warelwast saattoi olla paikalla kuningas Vilhelmin kuollessa 2. elokuuta 1100 metsästysretkellä, koska hän oli todistajana kirjeessä, jossa Henrik kutsui Anselmin takaisin Englantiin.Barlow, s. 420. == Exeterin piispa == Warelwast vihittiin Exeterin piispaksi 11. elokuuta 1107.Fryde, s. 246. Hän aloitti uuden katedraalin rakennustyöt vuonna 1114. Poikkilaivan kaksi tornia ovat peräisin tältä ajalta. Warelwast korvasi sääntökuntien ulkopuolisen papiston kaniikeilla Plymtonissa ja Devonissa vuonna 1121 ja 1127 Cornwallin Launcestonissa.Burton, s. 47. Hän sokeutui noin vuonna 1120, mitä William Malmesburylainen piti rangaistuksena hänen oletetusta yrityksestään erottaa hänen edeltäjänsä piispana. Robert Bathilainen toimitti hänen viimeisen voitelunsa 26. syyskuuta 1137Davis, s. 225., samana päivänä kun hän kuoli. == Lähteet == * * * * * === Viitteet === Luokka:Brittiläiset piispat Luokka:Katoliset piispat Luokka:Normannit Luokka:Syntymävuosi tuntematon Luokka:Vuonna 1137 kuolleet
Taurian puisto

Taurian puisto () on 21,1 hehtaarin laajuinen puistoalue Pietarin keskustassa Venäjällä. Arkkitehti Ivan Starovin ja puutarhuri William Goldin suunnittelema maisemapuisto on istutettu vuosina 1783–89 vieressä sijaitsevan Taurian palatsin yhteyteen. Tasaiseen maastoon kaivettiin kaksi lampea, jotka täytettiin Liihan kanavan vedellä. Kaivuutöiden yhteydessä syntyneestä maa- aineksesta laadittiin pieniä kukkuloita. Puisto avattiin yleisölle vuonna 1866. Alkuperäistä suunnitelmaa muutettiin 1800- ja 1900-lukujen vaihteessa. Ympäröivä aita on vuodelta 1896. Vuonna 1930 alue nimettiin Ensimmäiselle viisivuotissuunnitelmalle omistetuksi kulttuuri- ja lepopuistoksi. Toisen maailmansodan aikana sitä käytettiin sotilaiden koulutukseen, kuorma-autojen korjauspaikkana ja kasvimaana.Sankt-Peterburg. Petrograd. Leningrad: Entsiklopeditšeski spravotšnik, s. 604. Vuodesta 1956 lähtien siellä toimi kaupungin lastenpuisto. Vanhoja tammia, lehtikuusia ja lehmuksia on säilynyt etupäässä puiston reunamilla. Keskiosassa on nurmialueita sekä sodan jälkeen istutettuja puita ja pensaita. Puistossa on Leningradin puolustuksen nuorille sankareille omistettu muistomerkki (1962) sekä Pjotr Tšaikovskin (1990) ja Sergei Jeseninin (1995) patsaat. Viimeisimmät uudistus- ja korjaustyöt tehtiin 2000-luvun alussa. Kova käyttö lasten leikkipaikkana ja pallokenttänä kuluttaa puiston istutuksia. Taurian puisto sijaitsee kaupungin keskustassa Špalernaja-, Tavritšeskaja-, Kirotšnaja- ja Potjomkinskajakatujen ympäröimänä. Lähin metroasema on Tšernyševskaja. ==Lähteet== == Aiheesta muualla == Luokka:Pietarin puistot
Somnolenssi

Somnolenssi tarkoittaa voimakasta uneliaisuuden tunnetta, tilaa, jossa henkilö on nukahtamisen partaalla tai hänellä on tarve nukkua erittäin pitkiä aikoja. Somnolenssista kärsivä henkilö voi kokea mikrounia. Luokka:Uni
Bretagnenhevonen

Bretagnenhevonen on Ranskasta kotoisin oleva kylmäverinen hevosrotu. ==Ominaisuudet== Bretagnenhevosen postier-tyyppi on tiivisrakenteinen. Pää on sopusuhtainen, kaula kaartuva. Jalat ovat kuivat ja liikkeet vilkkaat. Postier-tyyppi on 152-163 cm korkea. Työtyyppinen bretagnenhevonen on raskastekoisempi ja 152-157 cm korkea. Väritys on yleensä rautias tai rautiaanpäistärikkö. Luonne on tyypillisesti erittän rauhallinen. ==Historia== Bretagnenhevonen polveutuu kelttien hevosista, joihin sekoittui itämaista verta ristiretkien aikana. Keskiajan loppuun mennessä oli muodostunut kaksi hevostyyppiä, raskaampi työkäyttöön sopiva sommier ja kevyt- ja miellyttäväliikkeinen rossier. 1800-luvun loppuun mennessä rotuun oli lisätty perchen-, ardennien- ja boulognenhevosverta. Näin oli syntynyt hyvin raskasrakenteinen ja erittäin voimakas työtyyppinen bretagnenhevonen. 1800-luvun keskivaiheilla syntyi taas uusi tyyppi, postier, johon norfolkinravuri oli vaikuttanut merkittävästi, ja joka oli voimakas mutta kevyempi ja hienostuneempi. Työ- ja postier-tyypeille perustettiin yhteinen kantakirja vuonna 1926, ja se on ollut suljettu vuodesta 1951 lähtien. ==Lähteet== ==Aiheesta muualla== Luokka:Ranskalaiset hevosrodut Luokka:Kylmäveriset
Kulonyhäkäs

Kulonyhäkäs (Corticaria cucujiformis) on pieni, tummanruskea ja litteä kovakuoriaislaji, ja sen tunnistaminen muista aitonyhäkkäiden (Corticaria) suvun lajeista on vaikeaa. Laji kuvattiin tieteelle Pohjois-Amerikasta, mutta sitä tavataan myös Aasiasta ja Euroopasta, josta sitä on havaittu vain Suomesta ja Ruotsista. Suomessa se on luokiteltu vaarantuneeksi. Kulonyhäkään elintavoista ei tiedetä juuri mitään, mutta todennäköisesti ne syövät homesieniä. == Koko ja ulkonäkö == Kulonyhäkäs on varsin pieni, vain noin kahden millimetrin pituinen kovakuoriaislaji. Se on kauttaaltaan tummanruskea ja hyvin litteä. Laji muistuttaa hyvin paljon muita samanlaisessa ympäristössä eläviä Corticaria-suvun lajeja, ja yksilöitä on hieman niitä litteämmästä muodostaan ja tummemmasta väristään huolimatta yleensä mahdotonta tunnistaa maastossa. Selkein lajinmäärityskeino perustuu koirasyksilön genitaalien tarkasteluun. == Levinneisyys == Laji kuvattiin tieteelle ensimmäisen kerran Pohjois-Amerikasta, mistä sen levinneisyys ulottuu Aasian puolelle vanhalle mantereelle. Euroopassa kulonyhäkästä on tavattu vain Suomessa ja Ruotsissa, joskin jälkimmäisten esiintyminen arvellaan hävinneen. Ruotsin havainnot olivat maan pohjoisosista, eikä niitä ole tehty vuoden 1966 jälkeen. Suomessa se on tavattu varmuudella ainoastaan Ilomantsin Pönttövaarasta vuonna 1975. Paikalta on tavattu vain yksi yksilö, eikä lajin todellisesta esiintymisestä ole minkäänlaista tietoa. Ruotsalaisista havainnoista päätellen, sitä saattaisi esiintyä Lapissa. Se kuuluu Euroopan unionin luontodirektiivin II liitteessä mainittuihin lajeihin ja on Suomen uhanalaisarvioinnissa 2010 arvioitu vaarantuneeksi (VU). Kuoriainen on Suomessa rauhoitettu ja yksi Suomen kansainvälisistä vastuulajeista. == Elinympäristö ja elintavat == Kulonyhäkkään elintavoista ei tiedetä juuri mitään. Pohjois-Amerikassa sitä tavataan metsäpalojen runtelemissa metsissä. Ruotsalaisten havaintojen mukaan se elää palon vahingoittamissa koivuissa ja raidoissa. Todennäköisesti kuoriaiset elävät hieman irronnen kuoren alla ja syövät homesieniä. Sitä on tavattu joidenkin vihreiden ja violettien homekasvustojen yhteydestä, joten kyseeseen tulevat ilmeisesti ainakin suvun Trichoderma homelajit. Kuoriaiset viihtyvät palonjälkeisellä paikalla vain lyhyen aikaa palon jälkeen, ja sopivan sienilajin esiintyminen saattaa olla keskeinen esiintymistä rajoittava tekijä. Suomesta tunnettu löytöpaikka on muidenkin lahopuussa elävien kovakuoriaisten kannalta arvokkaalla suojelualueella, mutta mahdolliset uudet löytöpaikat tulisi suojella. == Lähteet == == Aiheesta muualla == * Laji.fi: Kulonyhäkäs – Corticaria andreasi * Corticaria planula (kuvia). Harvard.edu * Suojelutilanne Suomessa 2006 * EU-suojelutilanne: puutteelliset tiedot EUNIS Luokka:Erilaisruokaiset
1-naftyyliamiini

1-naftyyliamiini (C10H9N) on aromaattinen amiini, josta käytetään myös nimiä alfa-naftyyliamiini ja 1-aminonaftaleeni. Yhdistettä käytetään orgaanisen kemian synteeseissä. == Ominaisuudet ja valmistus == 1-naftyyliamiini on kiinteä valkoinen yhdiste huoneenlämpötilassa. Se on ominaisuuksiltaan tyypillinen aromaattinen amiini ja heikosti emäksinen. Se liukenee vain hyvin heikosti veteen, mutta paremmin etanoliin ja dietyylieetteriin.Gerald Booth: Naphthalene Derivatives, Ullmann's Encyclopedia of Industrial Chemistry, John Wiley & Sons, New York, 2002. Teoksen verkkoversio viitattu 03.02.2012 1-Naftyyliamiinia valmistetaan pääasiassa pelkistämällä 1-nitronaftaleenia raudan ja laimean suolahapon avulla tai katalyyttisellä vedytyksellä. Pelkistys voidaan suorittaa myös elektrokemiallisesti tai käyttäen fotoindusoitua pelkistystä. Yhdistettä voidaan myös valmistaa korotetussa lämpötilassa ja paineessa katalyytin avulla 1-naftolista ja ammoniakista. == Käyttö == 1-naftyyliamiinia käytetään naftaleenisulfonihappovärien valmistukseen. Siitä tuotetaan myös maatalouskemikaaleja, kuten rodentisidina eli jyrsijöiden torjunta-aineena käytettävää 1-naftyylitioureaa ja herbisidinä eli rikkakasvien torjunta-aineena käytettävää naptalaamia. Yhdiste on myös kumien hapettumisenestoaineena käytettävän N-fenyyli-1-naftyyliamiinin synteesin lähtöaine ja siitä tuotetaan myös 1-naftolia. Metallurgiassa 1-naftyyliamiinilla on käyttöä vaahdotuksen yhteydessä. == Myrkyllisyys == 1-naftyyliamiini on myrkyllinen ja ärsyttävä yhdiste. Se voi aiheuttaa methemoglobiinin muodostumista veressä. Yhdiste on mahdollisesti myös karsinogeeninen eli syövälle altistava. Ihmiskehossa 1-naftyyliamiini metaboloituu N-(1-naftyyli)hydroksyyliamiiniksi ja N-hydroksi-1-naftyyliasetamidiksi.. Viitattu 3.2.2012 == Katso myös == *2-naftyyliamiini == Lähteet == == Aiheesta muualla == *Kyoto Encyclopedia of Genes and Genomes (KEGG): 1-Naphthylamine *ChemBlink: 1-Aminonaphthalene Luokka:Aromaattiset yhdisteet Luokka:Amiinit
Korukeräpallokas

Korukeräpallokas (Agathidium pulchellum) on varsin pieni, pyöreä kovakuoriainen. Se kuuluu Euroopan unionin luontodirektiivin II liitteen lajeihin, on luokiteltu Suomen uhanalaisarvioinnissa 2010 vaarantuneeksi (VU)Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. ja laji on Suomessa rauhoitettu.Finlex Korukeräpallokas kuuluu myös Suomen kansainvälisiin vastuulajeihin.Suomen kansainväliset vastuulajit == Koko ja ulkonäkö == Korukeräpallokkaalla on pituutta vain 2,0-2,5 mm ja sen selkäpuoli on hyvin kupera. Kuoriainen on pohjaväriltään kellanruskea, mutta etuselässä on tumma laikku ja keskellä peitinsiipiä tumma, sydämenmuotoinen kuvio. Häirittynä kuoriainen vetäytyy palloksi.Suomen ympäristö 501: kovakuoriaiset == Levinneisyys == Erittäin harvinainen laji, joka tunnetaan koko maailmassa ainoastaan Valko-Venäjältä, Suomesta sekä yhdestä paikasta Pohjois-Ruotsista. Suomesta se löydettiin ensimmäisen kerran Ilomantsista vuonna 1975 ja sittemmin esiintymiä on löydetty useita. Ne kaikki sijaitsevat maan itäosissa ulottuen Uudeltamaalta Kuhmoon.Ympäristö.fi: korukeräpallokas == Elinympäristö ja elintavat == Korukeräpallokas on Suomen lajiston harvinaisimpia ja huonoimmin tunnettuja kovakuoriaisia. Lajin biologia on vasta äskettäin alettu tuntea niin hyvin, että sen systemaattinen etsiminen on ollut mahdollista. Se elää kosteapohjaisissa ja kuusivaltaisissa vanhoissa metsissä ainakin kuolleiden haapojen kuoren alla käyttäen ravinnokseen siellä kasvavia limasieniä, joista nuijanuoranen (Trichia decipiens) on ilmeisesti sekä aikuisten kuoriaisen että toukkien ainoaa ravintoa s. 22. Sittemmin lajia on tavattu myös kuuselta. Toukkien kehitys on nopeaa ja aikuisia kuoriaisia tavataan ympäri vuoden. Lajia tavataan paikoittaisesti ja se on aina yksilömäärältään niukka. Ilmeisesti runsaan lahopuun lisäksi laji edellyttää elinpaikaltaan myös sopivaa mikroilmastoa.http://julkaisut.metsa.fi/julkaisut/pdf/luo/korukerapallokas_2006.pdf Suomen esiintymispaikoista useimmat ovat suojelualueilla, mutta metsätalous uhkaa lajia niiden ulkopuolisilla esiintymispaikoilla. == Lähteet == == Aiheesta muualla == * Laji.fi: Korukeräpallokas (Agathidium pulchellum) * kuva * Artfakta: brokig aspmycelbagge * kuva * Global Biodiversity Information Facility (GBIF): Agathidium pulchellum Luokka:Erilaisruokaiset
SM Entertainment

SM Entertainment on Lee Soo-manin vuonna 1995 perustama eteläkorealainen levy- yhtiö. Se toimii laajasti populaarimusiikin ja -viihteen saralla. Vuonna 2018 yhtiö on arvokkain k-pop -yhtiö toisen ja kolmannen ollessa JYP Entertainment ja YG Entertainment. Yhtiö on tunnettu voittojen jakaantumisen jäykkyydestä, joka on johtanut oikeudenkäynteihin yhtiötä vastaan. == Artisteja == * Aespa * BoA * H.O.T. * Kangta * TVXQ * TRAX * Super Junior * Girls' Generation * Taeyeon * Tiffany * Shinee * f(x) * Exo * Red Velvet * NCT (Alaryhmät NCT U, NCT 127, NCT Dream, NCT Wish ja WayV) * S.E.S. *SuperM == Lähteet == * Introduction of SM === Viitteet === == Aiheesta muualla == * Viralliset kotisivut Luokka:Eteläkorealaiset levy-yhtiöt
Vennajäärä

Vennajäärä (Mesosa myops) on kookas ja kirjava kovakuoriainen. Se kuuluu Euroopan unionin luontodirektiivin liitteessä II mainittuihin lajeihin, ja on Suomessa rauhoitettu.Finlex Vuoden 2010 Suomen lajien uhanalaisarvioinnissa se on luokiteltu vaarantuneeksi (VU).Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. == Koko ja ulkonäkö == Vennajäärä on ruumiinrakenteeltaan rotevanoloinen ja leveäruumiinen sarvijäärälaji. Se on 10-14 mm pitkä, pohjaväriltään harmaa ja kauttaaltaan lyhyen, harmaan karvoituksen peittämä. Kuoriaisen selkäpuolella on mustia, epäsäännöllisten keltaisten täplien reunustamia laikkuja, jotka naamioivat sen hyvin jäkälien kirjomalle puunrungolle. Etuselässä on neljä pitkulaista, mustaa täplää. Raajat ovat harmaanruskeat ja myös niissä erottuu keltaisia ja mustia täpliä. Tuntosarvet ovat huomattavan pitkät ja väriltään punaruskeat. s. 220-221.Suomen ympäristö 510VennajääräArtfakta Hieman samannäköisiä lajeja ovat pärnäjäärä (Oplosia cinerea) sekä haapakatkiainen (Aegomorphus clavipes). == Levinneisyys == Vennajäärä on eurooppalaisittain itäinen laji, jonka läntisimmät esiintymät ovat Puolan Białowiezan metsässä. Lisäksi sitä tavataan Baltiassa, Suomessa sekä Venäjän poikki aina Koreaan ja Japaniin saakka. Ruotsista on vain yksi havainto 1800-luvulta. Suomessa vennajäärää tavataan ainoastaan Lounais-Suomen tammialueilla. Aikaisempia havaintoja on tehty laajemmalti mm. Paraisten Lenholmilta sekä Turun Katariinanlaaksosta, mutta niistä ei kuoriaisia ei ole tavattu 1940-luvun jälkeen. Viime vuosina havaintoja on vain Turun Ruissalosta, missä lajilla on ainakin parikymmentä esiintymispaikkaa ja kanta vaikuttaa vakaalta. == Elinympäristö ja elintavat == Vennajäärän elintapoja ei tunneta kovin hyvin. Toukat elävät tammen ja metsälehmuksen paksujen kuolleiden oksien tai kuolleen puun rungon kuoren alla. Toukat kaivertavat puuainekseen matalia mutta leveitä, mutkittelevia käytäviä. Tavallisimmin niitä tavataan maahan kaatuneista rungoista, mutta joskus myös huonokuntoisista elävistä puista. Lajia tavataan usein yhdessä yleisen saikurahaapsasen (Saperda scalaris) kanssa. Toukkien kehitys kestää ainakin kaksi vuotta ja täysikasvuiset toukat koteloituvat kuoren alle puuhun kaivertamaansa onkaloon, joka on soikea, noin 15-20 mm pitkä ja 7-10 mm leveä. Aikuisia kuoriaisia tavataan lisääntymispaikoiksi sopivien puiden rungoilta kesäkuusta elokuuhun, mutta yksittäishavaintoja on jopa toukokuulta. Suomessa vennajäärän esiintymät ovat pääasiassa suojelualueilla. Lajin suojelun kannalta on olennaista jättää kaatuneet puut ja maahan pudonneet oksat paikoilleen. == Lähteet == == Aiheesta muualla == * Laji.fi: Vennajäärä (Mesosa myops) * iNaturalist: Vennajäärä (Mesosa myops) * Lamiinae.org: Mesosa myops * University of Michigan, Animal Diversity Web (ADW): Mesosa myops * kuva toukasta * kuva aikuisesta kuoriaisesta * vennajäärän suojelutaso Suomessa Luokka:Sarvijäärät
Lee Soo-man

Lee Soo-man (, s. 18. kesäkuuta 1952) on eteläkorealainen yrittäjä, tuottajahttp://www.allkpop.com/2011/12/who-were-the-most-successful-producers- for-2011 ja levy-yhtiö SM Entertainmentin perustaja ja toimitusjohtaja.http://english.donga.com/srv/service.php3?bicode=020000&biid;=2004081296038 Ennen SM Entertainmentin perustamista Lee työskenteli laulajana ja tv- esiintyjänä. Vuonna 2010 hän oli SM Entertainmentin suurin osakkeenomistaja.http://www.koreatimes.co.kr/www/news/art/2010/03/135_63230.html == Lähteet == == Aiheesta muualla == * Leen haastattelu * SM Entertainmentin viralliset kotisivut Luokka:Eteläkorealaiset henkilöt Luokka:Musiikkituottajat Luokka:Vuonna 1952 syntyneet Luokka:Elävät henkilöt
Havuhuppukuoriainen

Havuhuppukuoriainen (Stephanopachys linearis) on Euroopan unionin luontodirektiivin II liitteessä mainittu kovakuoriaislaji, joka kuuluu Suomessa rauhoitettuihin eläinlajeihin.Finlex. Suomen uhanalaisluokituksessa vuodelta 2010 se on luokiteltu silmälläpidettäväksi (NT).Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. == Koko ja ulkonäkö == Pienehkö, 4-7 mm pitkä, muodoltaan pitkulainen ja kokonaan musta kovakuoriainen. Keskiruumis pinnaltaan rosoinen ja himmeä, mutta peitinsiivet ovat kiiltävät ja niissä on runsaasti pieniä kuoppia.http://www.ymparisto.fi/download.asp?contentid=9895http://www.ymparisto.fi/download.asp?contentid=120097&lan;=fi Samannäköinen laji on mäntyhuppukuoriainen (Stephanopachys substriatus), joka ei kuitenkaan ole kiiltävä. Toukkina lajeja ei ole mahdollista erottaa toisistaan.http://www.naturvardsverket.se/Documents/publikationer/620-5610-7.pdf == Levinneisyys == Havuhuppukuoriaista tavataan Pohjoismaista ja Baltiasta itään, aina Siperiaan asti. Lisäksi sillä on esiintymiä Keski-Euroopan vuoristoalueilla sekä Kaukasuksella. Suomessa se on aikaisemmin ollut hyvin laajalti levinnyt, mutta sittemmin hävinnyt laajalta alueelta. Nykyisin kuoriaisia tavataan Pohjois-Karjalasta, Kainuusta, Kuusamosta sekä Lapista. Levinneisyys on samantapainen mäntyhuppukuoriaisen kanssa, mutta havuhuppukuoriainen on eteläisempi laji. == Elinympäristö ja elintavat == Havuhuppukuoriainen elää sekä kuusissa että männyissä, mutta sen esiintyminen vaatii lähes poikkeuksetta palanutta metsää. Ilmeisesti se kuitenkin kykenee elämään myös palamattomissa puissa. Kuoriaisia on tavattu myös vanhemmista ja kuivuneista kuolleista puista. Toukat elävät pääasiassa kuoren sisällä, mutta myös nilassa kaivaen sinne käytäviä. Toukan kehitys kestää ilmeisesti kaksi vuotta ja palaneissa puunrungoissa elää peräkkäin useita kuoriaissukupolvia. Vuosien mittaan kuoriaisten määrä kasvaa ja niitä on tavattu puista vielä 10 vuotta metsän palamisen jälkeen. Suojelun kannalta havuhuppukuoriainen hyötyy lähinnä kulotetuista metsistä, mutta laji leviää uusille elinpaikoille hyvin. == Lähteet == == Aiheesta muualla == * kuva * toinen kuva * Suojelun taso EU:n alueella Luokka:Erilaisruokaiset
Hilton (suku)

Hilton on merkittävä amerikannorjalainen ja amerikansaksalainen suku, jonka hotellimagnaatti Conrad Hilton (1887-1979) perusti. Hänen jälkeläisensä pitävät eriasteista varallisuutta ja asemaa seurapiirihenkilöinä, ja jotkut heistä ovat kuuluisia, kuten lapsenlapsenlapset Paris ja Nicky Hilton. ==Sukupuu== Hiltonin suku viljeli maata lähellä Norjan Ullensakeria, missä heidän sukulaisiaan yhä elää. * Halvor Nilsen Hilton (1810–1864), puoliso: Karoline Hansdatter “Kari” Holum. :* Augustus Halvorson “Gus” Hilton (1854–1919), puoliso: Mary Genevieve Laufersweiler (1861–1947). ::* Gus muutti Yhdysvaltoihin vuonna 1870. ::* Felice A. Hilton (1885–1968) ::* Conrad Hilton (1887–1979) ::* Eva C. Hilton (1889–1979) ::* Carl H. Hilton (1892–1957) ::* Julia Hilton (1895–1897) ::* Rosemary J. Hilton (1898–1995) ::* August H. "Boy" Hilton (1901–1929) ::* Helen A. Hilton (30. tammikuuta 1906 – 22. helmikuuta 2003) ===Conrad Hiltonin jälkeläiset=== * Ensimmäisen vaimonsa Mary Adelaide Barronin kanssa (avioon 1925, erosivat 1934) :* Conrad Nicholson Hilton, Jr. (1926–1969), avioitui Patricia "Trish" McClintockin kanssa. Hän oli myös Elizabeth Taylorin ensimmäinen aviomies. ::*Conrad Nicholson Hilton, III (s. 1960) ::*Michael Otis Hilton (s. 1961) :* William Barron Hilton (s. 1927), naimisissa Marilyn Hawleyn kanssa. Barron Hilton, joka seurasi isäänsä Hilton Hotellsin toimitusjohtajana ja perusti Los Angeles Chargersin, on miljardööri listattuna Forbes 400:en. ::* William Barron Hilton, Jr. (s. 1948) ::* Hawley Anne Hilton (s. 1949) ::* Stephen Michael Hilton (s. 1950) :::* Nicholas Conrad Hilton (s. 1984) ::* David Alan Hilton (s. 1952) ::* Sharon Constance Hilton (s. 1953) ::* Richard Howard Hilton (s. 1955), naimisissa Kathy Richardsin kanssa :::* Paris Whitney Hilton (s. 1981) :::* Nicholai Olivia Hilton (s. 1983) :::* Barron Nicholas Hilton II (s. 1989) :::* Conrad Hughes Hilton (s. 1994) ::* Daniel Kevin Hilton (s. 1962) ::* Ronald Jeffrey Hilton (s. 1963) :* Eric Michael Hilton (s. 1932) * Toisen vaimon Zsa Zsa Gaborin kanssa (avioon 1942, ero 1946) :* Constance Francesca Gabor Hiltonhttp://www.cnn.com/2011/SHOWBIZ/celebrity.news.gossip/04/14/gabor.baby/index.html?hpt=T2 (s. 1947) ::Francesca on ainoa lapsi, joka on syntynyt kenellekään Gaborin sisaruksista. Hänellä ei ole lapsia. Hän elää Los Angelesissa. * Ei lapsia kolmannen vaimon Mary Frances Kellyn kanssa (avioon 1976). ==Katso myös== *Hilton (hotelliketju) ==Lähteet== *Paris Hiltonin sukutausta *Articles.latimes.com ===Viitteet=== ==Kirjallisuutta== * Oppenheimer, Jerry: Hiltonin suku Conradista Parisiin. Ajatus, 2007 ISBN 978-951-20-7402-0 Luokka:Yhdysvaltalaiset suvut Luokka:Norjalaiset suvut Luokka:Yrityssuvut
Mäntyhuppukuoriainen

Mäntyhuppukuoriainen (Stephanopachys substriatus) on Suomessa rauhoitettu kovakuoriaislaji.Finlex Se kuuluu Euroopan unionin luontodirektiivin toisessa liitteessä mainittuihin eläinlajeihin ja Suomen uhanalaisarvioinnissa 2010 se on luokiteltu silmälläpidettäväksi (NT).Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. == Koko ja ulkonäkö == Aikuinen mäntyhuppukuoriainen muistuttaa paljon läheistä sukua olevaa havuhuppukuoriaista (Stephanopachys linearis) eikä lajien toukkia ole ulkoisten tuntomerkkien perusteella edes mahdollista erottaa toisistaan.http://www.naturvardsverket.se/Documents/publikationer/620-5610-7.pdf Se on tummanruskea, 4-7 mm pitkä, muodoltaan pitkänomainen kovakuoriainen ja väriltään kokonaan tummanruskea. Sekä keskiruumis, että peitinsiivet ovat pinnaltaan hyvin epätasaiset ja himmeät.http://www.ymparisto.fi/download.asp?contentid=9895http://www.ymparisto.fi/download.asp?contentid=120098&lan;=fi == Levinneisyys == Mäntyhuppukuoriaista tavataan Pohjoismaissa ja Baltiassa sekä idässä Venäjän poikki Siperiaan. Lisäksi sitä tavataan Keski-Euroopan vuoristoalueilla ja Pohjois-Amerikassa.Suojelutaso EU:n alueella Suomessa lajin nykyinen levinneisyys kattaa Pohjois-Karjalan, Kainuun, Kuusamon ja Lapin, jolla alueella se vaikuttaa elinvoimaiselta. Aikaisemmin kuoriaista on tavattu maan eteläosia myöten, mutta etelästä se on kadonnut jo ennen 1900-luvun alkua. Nykyisiä esiintymispaikkoja ovat ainakin Patvinsuon kansallispuisto, Oulangan kansallispuisto ja Hammastunturin erämaa. == Elinympäristö ja elintavat == Elinympäristöltään ja -tavoiltaan mäntyhuppukuoriainen muistuttaa hyvin paljon havuhuppukuoriaista ja joskus lajeja tavataan sekaisin jopa samasta puusta. Se elää metsäpalon vahingoittamissa puissa kaarnan alla ja yksilöitä on tavattu vain harvoin paloalueiden ulkopuolella. Palon vaurioittama puu voi toimia kuoriaisten lisääntymispaikkana jopa kymmenen vuoden ajan. Sekä toukkia että aikuisia kuoriaisia tavataan ympäri vuoden, mutta siirtyminen uusille elinalueille tapahtuu pääasiassa kesä- heinäkuussa.http://www.artfakta.se/Artfaktablad/Stephanopachys_Substriatus_101850.pdf Lajin suojeleminen vaatii tuoreen palaneen metsän jatkuvaa saatavuutta ja se hyötyy metsien kulotuksesta. Mäntyhuppukuoriainen näyttää olevan havuhuppukuoriaista hitaampi siirtymään uusille elinalueille. == Lähteet == == Aiheesta muualla == * kuva * jotopäätökset suojelutasosta Suomessa * Stephanopachys substriatus * Bergwald-Bohrkäfer * BugGuide.net Luokka:Erilaisruokaiset
Aikamatka 1966–2011

Aikamatka 1966–2011 oli Hectorin comeback-kiertue, joka kiersi Suomea loka- joulukuussa vuonna 2011. Kiertueella Hector juhlisti 45 vuotta kestänyttä taiteilijauraansa. Kiertueella oli myös vierailevana taiteilijana Freeman. Kiertueen yleisömäärä oli lopulta yli 35 000 ihmistä.HECTOR.fi Jyväskylästä 27.10. alkaneella ja Rovaniemen Lappi-Areenalle 10.12.2011 huipentueella Hectorin kiertueella oli aikamatkailjoita mukana yli 35 000 henkeä. Viitattu 4.2.2011 Kiertueella Hector esitti myös uutta musiikkia.RadioPori.fi -Hectorilta myös uutta musiikkia juhlakiertueelle Viitattu 4.2.2012 Paluunsa syyksi Hector mainitsi mm. monien kollegoidensa, kuten Kari Tapion, Kirkan, Juice Leskisen ja Topi Sorsakosken poismenot. Hector sanoi kiertueen olevan samalla kunnianosoitus edesmenneille kollegoille. Lisäksi vuonna 2007 tehty lopettamispäätös oli hätiköity.Iltalehti.fi - Hector: Minulla on käynyt hirveän hyvä tsägä Viitattu 4.2.2012 Päätökseen vaikutti myös vuonna 2008 tenniskentällä tapahtunut onnettomuus. Onnettomuuden seurauksena Hectorin käden hermoratojen ei pitänyt enää toimia. Hector kertoi ajatelleensa "että jos vielä pystyn soittamaan kitaraa, aloitan jälleen musiikin tekemisen."Iskelma.fi - Hectorin kiertueen toteutuminen oli hermoradan varassa Viitattu 4.2.2012 ==Kiertueen aikataulu== *27.10.2011 Jyväskylä, Jäähalli *4.11.2011 Joensuu, Areena *5.11.2011 Kuopio, Kuopio-halli *11.11.2011 Kouvola, Jäähalli *12.11.2011 Pori, Karhuhalli *18.11.2011 Lappeenranta, Jäähalli *19.11.2011 Helsinki, Hartwall Areena *21.11.2011 Tampere, Tampere- talo *25.11.2011 Mikkeli, Jäähalli *26.11.2011 Seinäjoki, Seinäjoki-Areena *2.12.2011 Lahti, Lahtihalli *3.12.2011 Turku, Logomo *4.12.2011 Turku, Logomo (Lisäkonsertti) *9.12.2011 Oulu, Teatria *10.12.2011 Rovaniemi, Lappi- AreenaHECTOR - KIERTUEAIKATAULU Viitattu 4.2.2012 ==Kiertueorkesteri== *Okko Laru, rummut *Masa Maijanen, basso *Jarmo Nikku, kitarat *Timo Kämäräinen, kitarat *Matti Kallio, irlanninhuilu, koskettimet & laulu *Esa Kotilainen, koskettimet *Panu Syrjänen, saksofonit *Janne Toivonen, trumpettiHECTOR.fi Viitattu 4.2.2012 ==Kappalelistat== Eri konserteissa esitettiin hieman eri kappaleet, mutta mukana olivat mm. seuraavat kappaleet: * Palkkasoturi * Jossain jysähtää * Wooly Bully * Sound of Silence * Strawberry Fields Forever * Vanhan kirkon puisto * Tähän vuoden aikaan (uusi kappale) * Kuningatar * Länsituuli * Herra Mirandos * Freeman: Kaksi lensi yli käenpesän, Mattolaituri ja Ajetaan tandemilla * Mandoliinimies * Nostalgia * Mulla ei oo rahaa * Nuorallatanssija * Hallelujah * Ei mittään (työttömän arkiviisu) * Kissojen yö * Jos sä tahdot niin * Kuunnellaan vaan taivasta * Mandala (uusi kappale) * Piironginjalka * Hannikaisen baari * Yhtenä iltana * Koko hela maailma * Ake, Make, Pera ja mä * Kaikki tahtoo rakastaa * Lumi teki enkelin eteiseen ==Katso myös== *Näkemiin – kuulemiin == Lähteet == ==Aiheesta muualla== *Keskisuomalainen - Hector - Aikamatka 1966-2011 *Kouvolan Sanomat - Epätasainen aikamatka *Yle Elävä arkisto - Hector: Ake, Make, Pera ja mä *Helsingin Sanomat - Kotiinpaluu ilman riehaa Luokka:Hector Luokka:Vuoden 2011 konserttikiertueet
Gary Alcorn

Gary Alcorn (8. lokakuuta 1936 – 29. marraskuuta 2006ESPN: Gary Alcorn) oli yhdysvaltalainen koripalloilija (sentteri). Hän pelasi Kalifornian osavaltionyliopistolla, Fresnossa ja tuli Detroit Pistonsin valitsemaksi NBA:n vuoden 1959 varaustilaisuuden kolmannella kierroksella. Hän teki NBA- debyyttinsä 18. lokakuuta 1959.Basketball-Reference.com: Gary Alcorn Lokakuusta joulukuuhun 1960 Alcorn pelasi vapaana pelaajana Los Angeles Lakersissa. == Lähteet == Luokka:Yhdysvaltalaiset koripalloilijat Luokka:Vuonna 1936 syntyneet Luokka:Vuonna 2006 kuolleet
Shelley Conn

Shelley Conn (s. 1976 Lontoo) on englantilainen näyttelijä. Conn syntyi Barnetissa, Lontoossa. Hänellä on brittiläiset ja srilankalaiset sukujuuret. Hän kävi Cranbourne Business and Enterprise Collegea Basingstokessa, Hampshiressa. Draamakoulun jälkeen hän on esiintynyt vuodesta 2000 lähtien lukuisissa brittiläisissä televisiosarjoissa ja elokuvissa. Conn on näytellyt myös Royal Shakespeare Companyssa. Steven Spielberg valitsi hänet yhdeksi pääosanäyttelijäksi vuoden 2011 televisiosarjaan Terra Nova."Spielberg picks new leading lady from wards of 'Casualty'" Viitattu 4.2.2012. Conn asuu Lontoossa pitkäaikaisen poikaystävänsä (vuodesta 2002) näyttelijä Jonathan Kerriganin kanssa.Steven Spielberg casts unknown British actress Shelley Conn in £100m TV series Daily Mail Online 12.1.2011. Viitattu 4.2.2012. He esiintyivät yhdessä sarjoissa Mersey Beat ja Sairaalaelämää.http://www.mirror.co.uk/celebs/news/2002/12/09/jon-s-conn- trick-115875-12438886/ Conn on sukua näyttelijä Merle Oberonille. Oberonin veli oli Connin isoisä. == Valikoitu filmografia == * Attachments (televisiosarja, 2000) – Carrie Knowles * Down to Earth (televisiosarja, 2000) – Kerry Jamil * Sairaalaelämää (2000–2002) – Daljit Ramanee * Mersey Beat (poliisisarja, 2001) – PC Miriam Da Silva * Party Animals (televisiosarja, 2007) – Ashika Chandiramani * Mistresses (televisiosarja, 2008–2010) – Jessica Fraser * Raw (televisiosarja, 2008) – Tanya * Dead Set (televisiosarja, 2008) – Claire * Marchlands (televisiosarja, 2010) – Nisha * How Do You Know (2010) – Terry * Strike Back (televisiosarja, 2010) – Danni Prendiville * Terra Nova (televisiosarja, 2011) – Elisabeth Shannon == Lähteet == == Aiheesta muualla == * Luokka:Englantilaiset näyttelijät Luokka:Englantilaiset teatterinäyttelijät Luokka:Royal Shakespeare Companyn jäsenet Luokka:Vuonna 1976 syntyneet Luokka:Elävät henkilöt
Lego Games

Lego Games on vuonna 2009 aloitettu Lego-tuotesarja, johon kuuluvat tuotteet ovat Lego-palikoista koottavia lautapelejä. Lego Games -pelit ovat yhteensopivia muiden Lego-palikoiden kanssa. Pelinappuloina Games-sarjan peleissä käytetään usein Lego-mikrohahmoja. Arpakuutiona toimii erityinen Lego-arpakuutio, jonka jokaisella sivulla on neljä Lego-nuppia, joihin kiinnitetään arpakuution mahdollisia tuloksia vastaavat Lego-laatat. Tarvittaessa tämä mahdollistaa myös arpakuution muuntamisen. == Sarjan pelit == * 2010 Happy Holidays – The Christmas Game * 3835 Robo Champ * 3836 Magikus * 3837 Monster 4 * 3838 Lava Dragon * 3839 Race 3000 * 3840 Pirate Code * 3841 Minotaurus * 3842 Lunar Command * 3843 Ramses Pyramid * 3844 Creationary * 3845 Shave A Sheep * 3846 UFO Attack * 3847 Magma Monster * 3848 Pirate Plank * 3849 Orient Bazaar * 3850 Meteor Strike * 3851 Atlantis Treasure * 3852 Sunblock * 3853 Banana Balance * 3854 Frog Rush * 3855 Ramses Return * 3856 NinjaGo * 3861 LEGO Champion * 3862 Harry Potter Hogwarts * 3863 Kokoriko * 3864 Mini Taurus * 3865 City Alarm * 3866 Star Wars: The Battle of Hoth * 3867 Mayan Mystica * 3868 Phineas and Ferb === Lego Heroica -alateema === * 3857 Draida Bay * 3858 Waldurk Forest * 3859 Caverns of Nathuz * 3860 Castle Fortaan * 3874 Ilrion * 30170 Ganrash == Aiheesta muualla == * Lego Games -tuotesarjan virallinen sivusto * Lego Games -tuotteet Brickset.com- sivustolla. Games Luokka:Lasten lautapelit
Tuulikki Karjalainen

Pirkko-Liisa Tuulikki Karjalainen (o.s. Kaprio; 6. tammikuuta 1939 Tampere – 1. helmikuuta 2012 Kajaani) oli suomalainen kulttuurivaikuttaja ja kamarineuvos. Hän oli Kuhmon kamarimusiikin perustajia vuonna 1970. Karjalainen olisi nuorena tahtonut pianistiksi mutta isänsä vaikutuksesta hän lähti opiskelemaan kieliä. Koulutukseltaan hän oli filosofian kandidaatti. Hän muutti Kuhmoon 1966 ruotsin kielen opettajaksi. Kuhmon kamarimusiikin perustamisen jälkeen hän toimi sen keskeisenä vaikuttajana kuolemaansa saakka ja oli vuosina 1985–2009 päätoiminen toiminnanjohtaja lukuun ottamatta neljää vuotta taiteen keskustoimikunnan puheenjohtajana.Forsström, Raija: Kuhmon menestys oli täyttymys. (Kuolleet.) Helsingin Sanomat 4.2.2011, s. C 12. Artikkelin verkkoversio Karjalainen kuoli kaatumisen jälkiseurauksiin. ==Lähteet== Luokka:Suomalaiset opettajat Luokka:Vuonna 1939 syntyneet Luokka:Vuonna 2012 kuolleet Luokka:Musiikkialalla toimivat henkilöt Luokka:Suomalaiset musiikkivaikuttajat
Neitsytperho

Neitsytperho (Butterfly) on vuonna 1982 ensi-iltansa saanut yhdysvaltalainen rikosdraamaelokuva, joka perustuu James M. Cainin romaaniin The Butterfly vuodelta 1947. Matt Cimberin ohjaamassa elokuvassa näyttelevät Stacy Keach, Pia Zadora, Orson Welles, Lois Nettleton, Edward Albert, James Franciscus, Stuart Whitman, June Lockhart, Ed McMahon, Paul Hampton, George Buck Flower ja Dylan Urquidi. Pia Zadora sai roolistaan parhaan uuden naistähden Golden Globe -palkinnon, mutta hänen puolisonsa ja elokuvan rahoittajan, miljonääri Meshulam Riklisin, väitettiin vaikuttaneen valintaan muun muassa kestitsemällä Hollywood Foreign Press Associationin jäseniä hotellissaan Las Vegasissa ja kartanossaan Beverly Hillsissä juuri ennen valintaa. Neitsytperho sai myös kolme parodista Razzie-palkintoa huonoimmasta naispääosasta, huonoimmasta miessivuosasta ja huonoimmasta uudesta tähdestä. == Arvioita == Video-oppaassa vuodelta 1994 Asko Alanen pitää elokuvaa Cainin romaanin tökerönä ryöstöviljelynä ja antaa sille yhden tähden viidestä, mikä vastaa sanallista arviota ”huono”. == Lähteet == == Aiheesta muualla == * * Luokka:Melodraamat Luokka:Vuoden 1982 yhdysvaltalaiset elokuvat Luokka:Yhdysvaltalaiset rikosdraamaelokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset independent-elokuvat
Walter Krüger (täsmennyssivu)

Walter Krüger voi tarkoittaa seuraavia henkilöitä: * Walter Krueger (1881–1967), preussilaissyntyinen kenraali Yhdysvaltain armeijassa toisen maailmansodan aikana * Walter Krüger (arkkitehti) (1888–1971), saksalainen julkisia monumentteja suunnitellut arkkitehti * Walter Krüger (SS-kenraali) (1890–1945), saksalainen sotilaskomentaja toisen maailmansodan aikana * Walter Krüger (Wehrmachtin kenraali) (1892–1973), saksalainen sotilaskomentaja toisen maailmansodan aikana * Walter Krüger (1930–2018), itäsaksalainen keihäänheittäjä ja saksalainen olympiamitalisti.
The Contract Killer

The Contract Killer (, Sat sau ji wong, tunnetaan myös nimellä Hitman) on vuonna 1998 julkaistu hongkongilainen toimintakomedia. Elokuvan pääosia esittävät Jet Li, Eric Tsang, Simon Yam, Renji Sato, Gigi Leung, Paul Rapowski, Hideri Meiken ja Yip Kwong-Kim. Elokuvan on ohjannut Tung Wei. == Aiheesta muualla == * * Luokka:Toimintakomediat Luokka:Vuoden 1998 elokuvat Luokka:Hongkongilaiset elokuvat
Mayer

Mayer tai von Mayer on muun muassa seuraavien henkilöiden sukunimi: * Albrecht Mayer (s. 1965), saksalainen oboisti * Alf Mayer (s. 1932), kanadalainen ampuja * Carl Mayer (1894–1944), itävaltalainen elokuvakäsikirjoittaja * Christian Mayer (s. 1972), itävaltalainen alppihiihtäjä * Constance Mayer (1775–1821), ranskalainen taidemaalari * Derek Mayer (s. 1967), kanadalainen jääkiekkoilija ja valmentaja * Emilie Mayer (1812–1883), saksalainen säveltäjä ja kuvanveistäjä * Florian Mayer (s. 1983), saksalainen tennispelaaja * Georg Mayer (s. 1973), itävaltalainen poliitikko ja europarlamentaarikko * George Mayer, yhdysvaltalainen voimistelija ja olympiamitalisti * Hans Mayer (1907–2001), saksalainen kirjallisuudentutkija * Helene Mayer (1910–1953), saksalainen miekkailija ja olympiavoittaja * Helmut Mayer (s. 1966), itävaltalainen alppihiihtäjä * Johann Tobias Mayer (1752–1830), saksalainen fyysikko * John Mayer (s. 1977), yhdysvaltalainen laulaja, lauluntekijä ja kitaristi * Jorge Mayer (1915–2010), argentiinalainen katolinen arkkipiispa * Julius Robert von Mayer (1814–1878), saksalainen fysiologi ja fyysikko, yksi energian säilymislain keksijöistä * Kévin Mayer (s. 1992), ranskalainen moniottelija * Laureano Bisan-Etame Mayer, Lauren (s. 1977), kamerunilainen jalkapalloilija * Leonardo Mayer (s. 1987), argentiinalainen tennispelaaja * Louis B. Mayer (1885–1957), yhdysvaltalainen elokuvatuottaja * Maria Goeppert- Mayer (1906–1972), saksalais-yhdysvaltalainen fyysikko, Nobelin fysiikanpalkinnon saaja * Marissa Mayer (s. 1975), yhdysvaltalainen yritysjohtaja * Matthias Mayer (s. 1990), itävaltalainen alppihiihtäjä * Mihály Mayer (1933–2000), unkarilainen vesipalloilija * Mihály Mayer (s. 1941), unkarilainen katolinen piispa * Mikaela Mayer (s. 1990), yhdysvaltalainen nyrkkeilijä * Paul Augustin Mayer (1911–2010), saksalainen kardinaali * René Mayer (1895–1972), ranskalainen poliitikko, pääministeri ja Euroopan hiili- ja teräsyhteisön johtokunnan puheenjohtaja * Robert Mayer (s. 1989), sveitsiläinen jääkiekkomaalivahti * Teddy Mayer (1935–2009), yhdysvaltalainen kilpa-autoyrittäjä * Timmy Mayer (1938–1964), yhdysvaltalainen Formula 1 -kuljettaja * Travis Mayer (s. 1982), yhdysvaltalainen kumparelaskija * Victoria Mayer (s. 1976), saksalainen näyttelijä * Werner Mayer, Werner Egk (1901–1983), saksalainen säveltäjä. == Kuvitteellisia henkilöitä == * Susan Mayer, televisiosarjassa Täydelliset naiset * Julie Mayer, Susan Mayerin tytär televisiosarjassa Täydelliset naiset == Katso myös == * Maier
Central Christian Church

Central Christian Church voi viitata ainakin seuraaviin kirkkoihin: *Central Christian Church, kirkko Lexingtonissa *Central Christian Church, kirkko Austinissa *Central Christian Church, kirkko Greenvillessä *Central Christian Church, kirkko Hendersonissa
Moll Flanders

Moll Flanders (The Fortunes and Misfortunes of the Famous Moll FlandersThe Fortunes and Misfortunes of the Famous Moll Flanders Who was born in Newgate, and during a life of continu’d Variety for Threescore Years, besides her Childhood, was Twelve Years a Whore, five times a Wife (whereof once to her brother) Twelve Years a Thief, Eight Years a Transported Felon in Virginia, at last grew Rich, liv’d Honest and died a Penitent. Written from her own Memorandums. Suomeksi sarjassa Elävä maailmankirjallisuus, 9.) on Daniel Defoen kirjoittama romaani vuodelta 1722. Suomeksi teos on ilmestynyt Kristiina Kivivuoren ja Kirsi Kunnaksen (runot) suomentamana ja Tammen kustantamana vuonna 1957. Romaanin päähenkilö on Moll Flanders, jonka monivaiheisen elämäntarinan se kertoo nuoruudesta vanhukseksi. == Sovitukset == Romaanista tehtyjä elokuvasovituksia ovat ainakin Terence Youngin ohjaama Moll Flandersin lemmenseikkailut (The Amorous Adventures of Moll Flanders) vuodelta 1965, Pen Denshamin ohjaama yhdysvaltalainen Moll Flanders vuodelta 1996 ja David Attwoodin samana vuonna ensiesitetty brittiläinen televisiotuotanto Moll Flanders (The Fortunes and Misfortunes of Moll Flanders). == Lähteet == == Kirjallisuutta == * Mitchell, Juliet: Moll Flanders: Kapitalistisen naisen nousu. Teoksessa == Aiheesta muualla == * Englanninkielinen alkuteos Gutenberg-projektin sivuilla. Luokka:Englantilaiset romaanit Luokka:1720-luvun kirjat
Brabantinhevonen

Brabantinhevonen on Belgiasta kotoisin oleva kylmäverinen hevosrotu. ==Ominaisuudet== Brabantinhevonen on hyvin raskasrakenteinen. Pää on suhteellisen pieni, kaula lyhyt ja lihaksikas, lavat ja lautaset hyvin kookkaat ja voimakkaat. Jalat ovat lyhyet ja vuohiskarvat lyhyehköt. Liikkeet ovat lyhyet ja töksähtävät. Väritys on yleensä rautias tai rautiaanpäistärikkö. Luonne on hyvin aulis. Säkäkorkeus voi olla 160-173 cm. ==Historia== Brabantinhevonen tunnettiin keskiajalla flanderinhevosena ja se vaikutti tärkeiden brittiläisten kylmäverirotujen, shiren- ja clydesdalenhevosen ja suffolk punchin kehittymiseen. 1800-luvun loppuun asti rodussa oli kolme tyyppiä: Mehaignen kolossaalinen, Dendren suuri ja Nivellesin harmaa hevonen. 1900-luvun alussa tyypit olivat kuitenkin muuttuneet samanlaisiksi. Rodun kantakirja perustettiin Belgiassa vuonna 1855. Ennen koneellistumista rotua vietiin kaikkialle Eurooppaan ja Amerikkaan. Toisen maailmansodan jälkeen rotu on käynyt harvalukuiseksi, joskin sitä kasvatetaan yhä lihantuotantoon. Brabantinhevonen on ollut hyvin suosittu Yhdysvalloissa ja sille perustettiinkin paikallinen kantakirja vuonna 1887. Sittemmin amerikkalainen kanta on muuttunut belgialaista piirteiltään hienostuneemmaksi. ==Lähteet== Luokka:Belgialaiset hevosrodut Luokka:Kylmäveriset
Jusupovin puisto

Jusupovin puisto () on 4,3 hehtaarin laajuinen puistoalue Pietarissa Venäjällä. Se sijaitsee Sadovajakadun ja Fontankan välillä entisen Jusupovin palatsin yhteydessä. Puisto on istutettu 1790-luvulla ruhtinas Boris Jusupovin kartanon alueelle. Alkuperäinen muotopuutarha muutettiin pian maisemapuistoksi. Sadovajan puoleinen valurauta-aita pystytettiin 1830-luvun lopussa. Puisto avattiin yleisölle vuonna 1863. Jusupovin puiston keskellä sijaitsevalla suurella lammella toimi Venäjän ensimmäinen taitoluistelukoulu. Vuodesta 1890 lähtien siellä järjestettiin kauno- ja pikaluistelukilpailuja. Neuvostoaikana alueen nimi oli Lokakuun piirin lastenpuisto. Sen sisäänkäynnin eteen pystytettiin vuonna 1955 Leninin patsas. Puiston alkuperäinen nimi palautettiin vuonna 1990. Samalla poistettiin myös Lenin-patsas. Puiston ainoa sisäänkäynti sijaitsee Sadovajalla Rimski-Korsakovin prospektin risteystä vastapäätä. Lähimmät metroasemat ovat Sennaja ploštšad ja Sadovaja. ==Lähteet== == Aiheesta muualla == Luokka:Pietarin puistot
Taivaallinen yö

Taivaallinen yö (engl. A Night in Heaven) on vuonna 1983 ensi-iltansa saanut romanttinen draamaelokuva. Elokuvan pääosia esittävät Christopher Atkins, Lesley Ann Warren, Robert Logan, Deney Terrio, Deborah Rush, Sandra Beall, Alix Elias, Carrie Snodgress ja Andy García. Elokuvan on ohjannut John G. Avildsen. Elokuva oli taloudellinen pettymys ja voitti Razzie-palkinnon huonoimmasta miespääosasta. == Arvioita == Video-oppaassa vuodelta 1994 Taivaallinen yö saa kaksi tähteä viidestä, mikä vastaa sanallista arviota ”keskinkertainen”. VideoHound’s Golden Movie Retriever antaa elokuvalle 1–4 tähden sijasta huonoimmille elokuville varatun arvosanan ”Woof!”.A Night in Heaven, VideoHound’s Golden Movie Retriever. Gale, 2008. Haettu 9.11.2016 palvelusta HighBeam Research (vaatii tilauksen). == Lähteet == == Aiheesta muualla == * * * Luokka:Yhdysvaltalaiset draamaelokuvat Luokka:Yhdysvaltalaiset eroottiset elokuvat Luokka:Vuoden 1983 yhdysvaltalaiset elokuvat Luokka:John G. Avildsenin ohjaamat elokuvat
Dolomiti Superski

Dolomiti Superski on Italian Dolomiiteilla sijaitseva alue, jossa yhdellä hissilipulla pääsee kahteentoista eri hiihtokeskukseen. Alueella on yhteensä 1 200 km hoidettuja rinteitä. * Cortina d'Ampezzo * Plan de Corones * Alta Badia * Val Gardena - Alpe di Siusi * Val di Fassa - Carezza * Arabba - Marmolada * Alta Pusteria * Val di Fiemme - Obereggen * San Martino di Castrozza - Passo Rolle * Valle Isarco * Trevalli * Monte Civetta == Lähteet == == Aiheesta muualla == Luokka:Italian talviurheilukeskukset